ai4bharat/Pralekha huggingface dataset:
الیکٹرانکس اور اطلاعات تکنالوجی کی وزارت
سمندری پودوں سے متعلق پروگرام
سی گراسس پھولدار پودے ہیں جو ہمارے سمندری بستروں اور سمندری فرشوں میں پائے جاتے ہیں۔ ہمارے مشرقی ساحل پر خلیج منار اور پالک بے کے علاقوں، مغربی ساحل پر خلیج کاچھ کے علاقے، بحیرہ عرب میں لکش دیپ میں جزیروں کے جھیلوں اور خلیج بنگال میں انڈمان اور نکوبار کے جزائر کے ساحل کے ساتھ بڑے سمندری گھاس کے بستر موجود ہیں۔ سمندری گھاس کے ماحولیاتی نظام کو عالمی سطح پر ان کے کاربن کو الگ کرنے، مچھلیوں کی نسلوں کی پرورش اور سمندری ممالیہ جانوروں جیسے سمندری گائے یا ڈوگونگ کی مدد کرنے کی صلاحیت کے لیے پہچانا جاتا ہے۔
ماحولیات، جنگلات اور موسمیاتی تبدیلی کی وزارت اور ریاستی/ مرکز کے زیر انتظام حکومتوں کی مالی مدد سے سمندری گھاسوں کا مطالعہ دو دہائیوں سے زیادہ عرصے سے کیا جا رہا ہے۔ تعلیمی اور تحقیقی ادارے سمندری گھاس کی نقشہ سازی، انواع کے تنوع اور اس کی پیوند کاری سے متعلق سیگراس ریسرچ میں سرگرم عمل رہے ہیں۔
فیلڈ سروے اور سیٹلائٹ ڈیٹا کی بنیاد پر،پائدار ساحلی انتظامیہ کے قومی مرکز نے ہندوستان میں سمندری گھاس کے ماحولیاتی نظام کی کل حد 516.59 کلومیٹر 2 ہونے کا تخمینہ لگایا ہے۔ سمندری گھاس کے ماحولیاتی نظام کی سی او2 کے حصول کی شرح کا تخمینہ 434.9 ٹن/کے ایم2/سال تک ہے جس کا سالانہ خالص سیاو2، 517 کلومیٹر 2 کے علاقے کے لیے 0.75 ملین ٹن ہے۔
مزید برآں، حکومت نے آندھرا پردیش، مہاراشٹر اور اڈیشہ کی ریاستوں میں ہندوستان کی ساحلی آبادیوں کی آب و ہوا کی لچک کو بڑھانے کے لیے 130.269 ملین امریکی ڈالر کی کل لاگت سے ایک پروجیکٹ بھی شروع کیا ہے جس میں گلوبل کلائمیٹ فنڈ کے ذریعے 43.419 ملین امریکی ڈالر کی گرانٹ بھی شامل ہے۔ ان منتخب ریاستوں میں 24 ماحولیاتی نظاموں کا احاطہ کیا گیا ہے جس کا مقصد ہندوستان کے قدرتی ماحولیاتی نظام جیسے مینگرووز اور سمندری گھاسوں کی حفاظت اور بحالی کے ذریعے ساحلی برادریوں کی آب و ہوا کی لچک کو مضبوط کرنا ہے۔
یہ معلومات آج لوک سبھا میں ماحولیات، جنگلات اور موسمیاتی تبدیلی کی وزارت کے وزیر مملکت جناب اشونی کمار چوبے نے دی۔
بہت چھوٹی، چھوٹی اور درمیانی صنعتوں کی وزارت
جناب نارائن رانے نے ایم ایس ایم ای سیکٹر کو آگے بڑھانے کے لئے ٹھوس کوششیں کرنے پر زور دیا
این وی سی ایف ایل نے قانونی منظوری حاصل کی اور تعاون معاہدے پر دستخط کئے
نئی دہلی،12اکتوبر؍2021:
ایم ایس ایم ای کے مرکزی وزیر جناب نارائن رانے نے ایم ایس ایم ای وزارت کے حکام کو ایم ایس ایم ای سیکٹر کی پیداواری بڑھانے کے لئے تیار رہنے کو کہا۔وزیر موصوف نے واضح طور سے کہا کہ وہ اِس سیکٹر میں کام کی تکمیل میں بھارتی اُچھال دیکھنا چاہتے ہیں، جس کے لئے وزارت کے تمام شعبوں کو مل کر کام کرنا ہوگا۔انہوں نے سماج کی بہتری کے لئے وزارت کے ذریعے مجموعی طورسے خرچ بڑھانے پر اِصرار کیا۔جناب رانے نے ایم ایس ایم ای سیکٹر کی توسط سے بھارت کی درآمدات میں بھاری اُچھال کے امکانات کی طرف اشارہ کیا۔ جس سے اعلیٰ مجموعی گھریلو پیداوار حاصل کی جاسکتی ہے۔
ایم ایس ایم ای کے وزیر آج نئی دہلی میں این ایس آئی سی، این وی سی ایف ایل اور ایس وی ایل کے حکام کے ذریعے تعاون معاہدے پر دستخط کرنے کے موقع پر خطاب کررہے تھے۔اُن کے ساتھ ایم ایس ایم ای میں وزیر مملکت جناب بھانو پرتاپ سنگھ ورما، وزارت میں سیکریٹری جناب بی بی سوین ، این ایس آئی سی کے سی ایم ڈی اور این وی سی ایف ایل کی چیئرمین محترمہ الکا اروڑا اور ایس وی ایل کے منیجنگ ڈائریکٹر اور سی ای او جناب کے سریش بھی موجود تھے۔
وزیر اعظم جناب نریندر مودی کے تصور کے عین مطابق وزیر مالیات نے اضافی پونجی حاصل کرنے میں ایم ایس ایم کے سامنے موجود بھاری کمی کو دور کرنے کےلئے آتم نر بھر بھارت پیکیج کے تحت بہت چھوٹی ، چھوٹی اور درمیانی درجے کی صنعتوں کے لئے فنڈ آف فنڈز بنانے کا اعلان کیا تھا۔نتیجے کے طورپر ایم ایس ایم ای وزارت کے تحت بھارت سرکار کے ایک منی رتن نگم-راشٹریہ لگھو اُدیوگ نگم لمٹیڈ-این ایس آئی سی کی صد فیصد معاون کمپنی این ایس آئی سی وینچر کیپٹل فنڈ لمٹیڈ کو شامل کیا گیا تھا۔این وی سی ایف ایل نے آتم نر بھر بھارت کوش کو مضبوط بنایا۔ جس کا مقصد 10,006کروڑ روپے کے ہدف فنڈ اور پونجی اور قرض کے توسط سے اضافہ شدہ پونجی کی شکل میں ایم ایس ایم ای کی ترقی کا نظم کرنے کےلئے صنعتی فنڈ کی حمایت کرنا تھا، جس کی اے آئی ایف ضابطے کے تحت اجازت دی گئی ہے۔دیگر باتوں کے ساتھ ساتھ اِس فنڈ کو ادارہ جاتی سرمایہ کار اور اسپانسر کی شکل میں این ایس آئی سی کے ذریعے ایم ایس ایم ای وزارت میں سرمایہ کاری کی جائے گی۔
ایس بی آئی سی اے پی وینچرز لمٹیڈ کو سرمایہ کاری منتظم کی شکل میں اور کھیتان اینڈ کمپنی کو این وی سی ایف ایل کے قانونی مشیر کی شکل میں مقرر کیا گیا ہے۔این وی سی ایف ایل نے سرمایہ کاری کی معلومات دینے والے امکانی سرمایہ کاروں کو دیئے جانے والے دستاویز –پرائیویٹ پلیسمنٹ میمورنڈم کو انڈین سیکورٹی اینڈ ایکسچینج بورڈ کے ریکارڈ میں رکھا ہے، تاکہ ایس آر آئی فنڈ کو زمرہIIمتبادل سرمایہ کاری فنڈ کی شکل میں رجسٹرڈ کیا جاسکے، اسے سیبی نے یکم ستمبر 2021ء کو رجسٹرڈ کیا تھا۔
ایس آر آئی فنڈ ایم ایس ایم ای سیکٹر کی ایکویٹی فنڈ سے متعلق چیلنجز کو حل کرے گا اور اُنہیں اپنی رُکاوٹوں کو توڑنے ، اشتراک کے لئے حوصلہ افزائی کرنے اور عالمی چمپئن بننے کے لئے اپنی مکمل پوشیدہ صلاحیت کو فروغ دینے کی اجازت دے گا۔سرکاری مداخلت کے ساتھ فنڈ مختلف نوعیت کے فنڈز کو ناکافی خدمات دینے والے ایم ایس ایم ای میں سمت دینے اور اعلیٰ ترقی والے ایم ایس ایم ای کی اضافی ضرورتوں کو پورا کرنے میں اہل ثابت ہوگا۔
بہت چھوٹی، چھوٹی اور درمیانی صنعتوں کی وزارت
جی ڈی پی نے ایم ایس ایم ای تعاون کو تقریباً 30 فی صد سےبڑھاکر 50 فی صد کرنے کا نشانہ؛اور برآمدات میں 49 فی صد سے 60 فی صد تک کرنے کاہدف:جناب گڈکری
ایم ایس ایم ای سیکٹر میں پانچ سال میں 5 کروڑ اضافی ملازمتوں پیدا کرنے کاہدف
اےاین آئی سی –اے آر آئی ایس ای چینلجز  کا آغاز
نئی دہلی،9ستمبر 2020/ سڑک نقل و حمل اور شاہراہوں نیز ایم ایس ای کےمرکزی وزیر جناب نتن گڈکری نے کہا ہے کہ ان کا مقصد جی ڈی پی میں ایم ایس ایم ای کے تعاون کو تقریباً 30 فی صد سے بڑھاکر 50 فی صد اور برآمدات میں 49 فی صد سے بڑھاکر 60 فی صد کرنا ہے۔ نیتی آیوگ کے ذریعہ آج آتم نربھر بھارت آرائز اٹل نیو انڈیاچیلجز کے آغاز کے لئےمنعقدہ ایک ورچوئل میٹنگ سے خطاب کرتے ہوئے جناب گڈکری نے کہاکہ ان کی حکومت ایم ایس ایم ای سیکٹر میں پانچ کروڑ اضافی ملازمتیں پیدا کرنے کا ارادہ رکھتی ہے جس میں اس وقت تقریباً 11کروڑ افراد کو روزگار حاصل ہے ۔
جناب گڈکری نےنیتی آیوگ کے آتم نربھر بھارت آرائز اٹل نیو انڈیا چیلنج کی تعریف کی اور مختلف شعبوں میں درپیش مشکلات کے حل کی تلاش میں نئے ٹکنالوجی کے استعمال کی حوصلہ افزائی کے لئے کام کرنے پر زور دیا تاکہ ویلیو ایڈیشن کو یقینی بنایا جاسکے۔ انہوں نے ضرورت سے زیادہ چاول کے مسئلے کا حوالہ دیا جس کا استعمال ایتھونول بنانے میں کیا جاسکتا ہے اور جو ایک طرف ذخیرہ کرنے کے مسئلے کو حل کرنے میں اور دوسری طرف ملک کو سبز ایندھن کی درآمدی متبادل کی فراہمی کرے گا۔ اس مسئلے پر مزید گفتگو کرتے ہوئے انہوں نے کہا کہ اختراعات میں خطرہ لینے کی اہلیت / نئے حل تلاش کرنے کو فروغ دینے کی ضرورت ہے اور اس عمل میں دراصل غلطیاں کرنے والوں کو تحفظ فراہم کرنے کی ضرورت ہے۔
وزیر موصوف نے کہا زور دے کر کہا کہ جب 115 امید افزاں اضلاع سمیت پسماندہ اور قبائلی علاقوں کو ترقی کے راستے پر لایا جائے گا تو ملک کی ترقی میں مزید تیزی آئےگی۔ انہوں نے نشاندہی کی کہ وزیراعظم نے ان علاقوں کی ترقی اور نشوونما کو خصوصی زور دیا ہے جو معاشرتی اور معاشی اعتبار سے پچھڑے ہوئے ہیں۔ جناب گڈکری نے یہ بھی کہا کہ ہمیں وزیراعظم کے وژن کی روح کے مطابق کام کرنے کی ضرورت ہے کہ سائنس کو عام لوگوں کے مسائل حل کرنے کے لئے کام کرنا چاہئےجن میں درج فہرست ذاتوں اور درج فہرست قبائل کے لوگ شامل ہیں۔
م ن۔ ش ت ۔ ج
Uno-5228
(Visitor Counter : 121
نوجوانوں کے امور اور کھیل کود کی وزارت
جناب انوراگ ٹھاکر نے بھوپال کے ایس اے آئی این سی او ای کا دورہ کیا ،ایم پی ہال میں ایتھلیٹس کے ساتھ بات چیت کی
مدھیہ پردیش آہستہ آہستہ بھارت میں کھیلوں کا ایک مرکز بنتا جارہا ہے:جناب انوراگ ٹھاکر کا بیان
اہم خصوصیات:
بھوپال کا ایس اے آئی این سی او ای درج ذیل کھیلوں کےضابطوں ایتھلیٹکس، باکسنگ،ہاکی ،جوڈو ، وشو،کیاکنگ اور کینو انگ جیسے کھیلوں کا احاطہ کرتا ہے۔
نوجوانوں کے امور اور کھیلوں کے وزیر جناب انوراگ سنگھ ٹھاکر نے پیر کے روز بھوپال میں انڈیا نیشنل سینٹر آف ایکسلینس کے اسپورٹس اتھارٹی کا دورہ کیا اور ایتھلیٹکس کے ساتھ بات چیت کی نیز مرکز میں مختلف سہولیات کا جائزہ لیا ۔ان کا یہ دورہ مدھیہ پردیش میں منعقد ہونے والے کھیلوں انڈیا یوتھ کے لوگوں کے آغاز سے پہلے ہوا ہے ۔
جناب انوراگ ٹھاکر نے ایس اے آئی سینٹر میں ایم پی ہال کا دورہ کیا جس میں اسپورٹس سائنس محکمہ ساتھ ہی ساتھ جوڈو ،وشو ،باکسنگ ،ہاکی فیلڈ آف پلیس ڈپارٹمنٹس ہیں۔ بھوپال کا ایس اے آئی این سی او ای درج ذیل کھیلوں کےضابطوں ایتھلیٹکس، باکسنگ،ہاکی ،جوڈو ، وشو،کیاکنگ اور کینو انگ جیسے کھیلوں کا احاطہ کرتا ہے۔
جناب ٹھاکر نے اس بات کو اجاگر کیا کہ اسپورٹس اتھارٹی آف انڈیا 100 ایکڑ کے قریب بڑے مراکز اور کیمپس کے رکھ رکھاؤ کے لئے جو کچھ کر رہی ہے وہ بھی قابل ذکر ہے۔ میں ان حکام کو مبارکباد دیتا ہوں جو کھلاڑیوں، کوچوں، معاون عملے اور اسی طرح کے بہت سے پروگرام کرتے ہیں۔
اس سے قبل دن میں مرکزی وزیر نے ریاست میں پیرا کینوین کا دورہ کیا ۔جناب ٹھاکر کے ہمراہ مدھیہ پردیش کی کھیلوں اور نوجوانوں کی بہبود کی وزیر محترمہ یشودھرا راجے سندھیا اور ساتھ ہی ساتھ مدھیہ پردیش حکومت کے کئی دیگر اہلکار بھی تھے۔انہوں نے کچھ ایتھلیٹس سے بھی بات چیت کی جن میں پیرا کینوئن کی کھلاڑی پراچی یادو شامل ہیں جنہوں نے اس سال کے اوائل میں پولینڈ میں پیرا کینوئن عالمی کپ میں کانسے کا تمغہ جیت کر اس کھیل میں بھارت کی پہلی تمغہ حاصل کرنے والی خاتون بن کر تاریخ رقم کی تھی۔
ریاست بھر کے کھیلوں کے لئے دستیاب بنیاد ی ڈھانچے پر تبصرہ کرتے ہوئے مرکزی وزیر نے مزید کہا کہ بھوپال نشانے بازی اور گھڑ سواری کے اچھے مقامات ہیں اور یہ عالمی معیار حاصل کرنے کے بھی قریب ہے۔مدھیہ پردیش ریاست کھیلو انڈیا یوتھ گیمس کے لئے بھی پوری طرح تیار ہے۔انہوں نے مزید کہا کہ مدھیہ پردیش بتدریج بھارت میں کھیلوں کا ایک مرکز بنتا جارہا ہے ،میری خواہش ہے کہ اگر دیگر تمام ریاستیں اورمرکز کے زیر انتطام علاقے مثال کو اپنائیں توبھارت جلد ہی کھیلوں کی سپر پاور بن جائے گا۔
وزیراعظم کا دفتر
وزیر اعظم نے ماریشس کے وزیر اعظم سے ملاقات کی
وزیر اعظم جناب نریندر مودی نے آج ماریشس کے عزت مآب وزیر اعظم جناب پروند کمار جگناتھ سے ملاقات کی۔ جناب جگناتھ جی 20 سربراہ کانفرنس میں شرکت کے لیے بھارت آئے ہیں۔
وزیر اعظم نے ایکس پر پوسٹ کیا ہے۔
’’پی ایم @ کمار جُگناتھاور میں نے بہت اچھی میٹنگ کی۔ یہ بھارت - ماریشس تعلقات کے لئے ایک خصوصی سال ہے کیونکہ ہم اپنے ملکوں کے درمیان سفارتی تعلقات کے 75 سال پورے کر رہے ہیں۔ ہم نے بنیادی ڈھانچے، فن ٹیک، ثقافت اور دیگر شعبوں میں تعاون پر تبادلہ خیال کیا۔ عالمی جنوب کی آواز کو اٹھانے کے لئے بھارت کے عہد کا بھی اعادہ کیا۔‘‘
پی ایم او نے بھی ایکس پر پوسٹ کیا ہے۔
’’پی ایم@ نریندر مودی  نے ماریشس کے پی ایم @ کمار جُگناتھسے ملاقات کی، جو بھارت کے وژن ساگر کے ایک کلیدی ساجھیدار ہیں ۔ دونوں لیڈروں نے پرجوش طور پر بھارت-ماریشس باہمی تعلقات میں اضافہ کرنے اور اس سال تعلقات کی 75 ویں یادگارسالگرہ کا بھی اعتراف کیا۔ ‘‘
وزارت دفاع
آسیان ہندوستان بحری مشق
ہندوستانی بحریہ کے جہاز سنگاپور پہنچے
ہندوستانی بحریہ کے جہاز آئی این ایس ستپوڑا اور آئی این ایس کے دہلی، فلیگ آفیسر کمانڈنگ ایسٹرن فلیٹ کے آر اے ڈی ایم گُرچرن سنگھ کی قیادت میں یکم مئی 2023 کو سنگا پور پہنچ گئے ہیں۔یہ بحری جہاز 2 سے 8مئی 2023 کے درمیان ہونے والی پہلی آسیان ہندوستان بحری مشق میں حصہ لیں گے۔
مشق کا ’ہاربر فیز‘2 سے 4 مئی 2023 تک چانگی بحری بیس میں اور ’سی فیز‘جنوبی چین ساگر میں 7 سے 8 مئی 2023 کو منعقد کیا جائے گا۔ اے آئی ایم ای-2023 ہندوستانی بحریہ اور آسیان بحری فوجوں کو ایک ساتھ مل کر کام کرنے اور سمندری خطے میں بلا رُکاوٹ سرگرمیاں چلانے کا موقع فراہم کرے گا۔
آئی این ایس دہلی، ہندوستان کا پہلا سودیشی گائڈیڈ میزائل تباہ کار اور آئی این ایس ستپوڑا، ایک سودیشی گائڈیڈ میزائیل اسٹیلتھ فریگیٹ وشاکھاپٹنم میں واقع ہندوستانی بحریہ کے مشرقی بیڑے کا ایک حصہ ہیں اور مشرقی بحری کمان کے فلیگ آفیسر کمانڈنگ اِن چیف کی آپریشنل کمان کے تحت کام کرتے ہیں۔یہ جہاز انتہائی جدید ہتھیاروں اور سینسر سے لیس ہیں۔یہ جہاز، سنگاپور میں اپنے پورٹ کال کے دوران، سنگاپور کے ذریعے منعقد بین الاقوامی بحری دفائی نمائش اور بین الاقوامی بحری تحفظاتی اجلاس میں حصہ لیں گے۔
وزیراعظم کا دفتر
وزیر اعظم نے جبل پور، مدھیہ پردیش کے ایک اسپتال میں آگ لگنے سے ہونے والے جانی نقصان پر تعزیت کا اظہار کیا
وزیر اعظم جناب نریندر مودی نے مدھیہ پردیش کے جبل پور میں ایک اسپتال میں آگ لگنے سے ہونے والے جانی نقصان پر گہرے رنج و غم کا اظہار کیا ہے۔
وزیر اعظم کے دفتر نے ٹویٹ کر کے کہا؛
”مدھیہ پردیش کے جبل پور کے ایک اسپتال میں آگ لگنے سے ہونے والے جانوں کے ضیاع سے غم زدہ ہوں۔ سوگوار خاندانوں سے میں تعزیت کا اظہار کرتا ہوں۔ مجھے امید ہے کہ زخمی افراد جلد صحت یاب ہو جائیں گے۔ مقامی انتظامیہ متاثرہ افراد کو ہر طرح کی مدد فراہم کر رہی ہے: وزیر اعظم“
وزیراعظم کا دفتر
وزیر اعظم نریندر مودی نے پشپا کمل دہل ‘پرچنڈ’کو نیپال کا وزیر اعظم منتخب ہونے پر مبارکباد دی ہے
وزیر اعظم جناب نریندر مودی نے کامریڈ پرچندا کو نیپال کا وزیر اعظم منتخب ہونے پر مبارکباد دی ہے۔
وزیر اعظم نے ٹویٹ کیا؛
‘‘ کامریڈ پرچندا کو نیپال کا وزیر اعظم منتخب ہونے پر دل کی گہرائیوں سے مبارکباد۔ ہندوستان اور نیپال کے درمیان منفرد تعلقات گہرے ثقافتی روابط اور عوام سے عوام کے گرمجوشی پر مبنی ہیں۔ میں اس دوستی کو مزید مضبوط کرنے کے لیے آپ کے ساتھ مل کر کام کرنے کا منتظر ہوں۔’’
جدید اور قابل تجدید توانائی کی وزارت
نئی اور قابل تجدید توانائی کی وزارت ، آزادی کا امرت مہوتسو کے حصے کے طورپر قابل تجدید توانائی سے متعلق نئی بلندیوں کو چھونے والے پروگرام کی میزبانی کرے گی
بجلی اور ایم این آر ای کے وزیر ،طلبا اور دانشوروں سے بات چیت کریں گے
اُن صنعتی رہنماؤں کی عزت افزائی کی جائے گی ، جنہوں نے اپنے توانائی پر منحصر عناصر داخل کئے ہیں
وزارت قابل تجدید توانائی کے مختلف پہلوؤں ویبنارس ، بحث ومباحثے اور فکری میٹنگوں کا اہتمام کرے گی
نئی اور قابل تجدید توانائی کی وزارت ، آزادی کا امرت مہوتسو تقریبات کے حصے کے طور پر قابل تجدید توانائی سے متعلق ایک پروگرام ‘‘نیوفرنٹئیرس’’ کا اہتمام کررہی ہے۔ یہ پروگرام 16 فروری سے 18 فروری 2022 تک منعقد ہوگا۔
پروگرام کے حصے کے طور پر وزارت 16 فروری 2022 کو وگیان بھون میں توانائی میں تغیر میں بھارت کی لیڈر شپ کے عنوان سے متعلق ایک فزیکل تقریب منعقد ہوگی۔ نئی اور قابل تجدید توانائی کے علاوہ بجلی کے مرکزی وزیر جناب آر کے سنگھ اور نئی اور قابل تجدید توانائی کے وزیر مملکت جناب بھگونت کھوبا ایک خصوصی خطاب کریں گے۔ توانائی پرمنحصر عناصر کو اجاگر کرنے سمیت اور شہری پر مرکوز توانائی کے تغیر - دی انڈین اسٹوری پر ایک ویڈیو بھی دکھایا جائے گا۔اس کے بعد طلبا اور دانشوروں کے ساتھ ایک کیو اینڈ اے اجلاس کے ساتھ بجلی اور ایم این آر ای کے مرکزی وزیر جناب آرکے سنگھ کے ساتھ ایک مذاکرہ منعقد ہوگا۔ایسے صنعتی رہنماؤں کی وزیر اور وزیر مملکت کی جانب سے عزت افزائی کی جائے گی ، جنہوں نے توانائی پرمنحصر عناصر پیش کئے ہیں۔ توانائی پرمنحصر عناصر سے متعلق بک لیٹ کو لانچ کیا جانا عزت افزائی پروگرا م کا ایک حصہ بھی ہے۔
وزارت 17 فروری 2022 کو تین ویبناروں کا اہتمام کرے گی ، جن میں وومین ان آر ای - کال فار ایکشن ، توانائی کے تغیر میں آئی ایس اے کا رول اور کلین ٹیک اسٹارٹ اپ کا رول اور آب وہوا میں تبدیلی سے متعلق صنعت کار صاف اور سستی توانائی فراہم کررہے ہیں۔
18 فروری 2022 کو پروگرام کے آخری دن 2070 تک کاربن کے صفر اخراج کے حصول کے لئے ر وڈ میپ پر ایک زبردست میٹنگ کا اہتمام ورچوئل پلیٹ فارم پر کیا جائے گا۔ یہ پروگرام فکی کے ڈائریکٹر جنرل کی جانب سے اختتامی خطاب کے ساتھ شروع ہو گا اس کے بعد بجلی اور این آر ای کے وزیر کی جانب سے کلیدی خطاب پیش کیا جائے گا۔قابل تجدید توانائی کی سرگردہ ریاستوں کے پرنسپل سکریٹریوں انڈی ریلویز ایم این آر ای ، ایم او پی ، ایم او ای ایف سی سی ، پبلک سیکٹر انٹر پرائزز ، این ٹی پی سی ، ایچ ای سی آئی ، پی جی سی آئی ایل وغیرہ صنعت او ردیگرشراکت داروں ، کو شامل کرکے ایک طوفانی اجلاس کا اہتمام کیا جائے گا تاکہ توانائی کے تغیر کے لئے راستے اور کاربن کے اخراج کے صفر مقاصد حاصل کرنے کے معاملے میں کلیدی امور کو سمجھا جاسکے ۔
وزیراعظم کا دفتر
وزیر اعظم نے ہندوستان-آسٹریلیا اقتصادی تعاون اور تجارتی معاہدہ  کے نافذ ہونے پر خوشی کا اظہار کیا
وزیر اعظم جناب نریندر مودی نے آج ہندوستان-آسٹریلیا اقتصادی تعاون اور تجارتی معاہدہ  کے نافذ ہونے پر خوشی کا اظہار کیا ہے۔ جناب مودی نے کہا کہ یہ ہماری جامع منصوبہ بند شراکت داری کے لیے ایک اہم لمحہ ہے۔
آسٹریلیا کے وزیر اعظم انتھونی البانیز کے ایک ٹویٹ کے جواب میں، وزیر اعظم مودی نے ٹویٹ کرکے کہا؛
”خوشی ہے کہ IndAus ECTA آج نافذ ہو رہا ہے۔ یہ ہماری جامع اسٹریٹجک پارٹنرشپ کے لیے ایک اہم لمحہ ہے۔ یہ ہمارے تجارتی اور اقتصادی تعلقات کی بے پناہ صلاحیتوں کی راہیں کھولے گا اور دونوں طرف کے کاروبار کو فروغ دے گا۔ جلد ہی ہندوستان میں آپ کے استقبال کا منتظر ہوں۔ @AlboMP“
وزارت اطلاعات ونشریات
اطلاعات و نشریات کی وزارت نے سری فورٹ آڈیٹوریم میں آنے والی فلم’ راکٹری: دی نامبی افیکٹ‘ کی خصوصی نمائش کا اہتمام کیا
یہ فلم اسرو کے سابق سائنسداں پدم بھوشن ایوارڈ یافتہ نامبی نارائنن کی زندگی پر مبنی ہے
اطلاعات و نشریات کی وزارت نے نئی دہلی سری فورٹ آڈیٹوریم میں آنے والی فلم’ راکٹری: دی نامبی افیکٹ‘ کی خصوصی نمائش کا اہتمام کیا ۔فلم کی نمائش میں جن حضرات نے شرکت کی ان میں فلم کے مصنف ،پرڈیوسر،ڈائریکٹر جناب آر مادھون اور ان کی سربراہی میں ٹیم شامل تھی ۔مادھون کا اس فلم میں سرکردہ رول ہے اور انہوں نے اس فلم کی پہلی بار ہدایت دی ہے۔سی بی آئی کے سابق ڈائریکٹر جناب ڈی آر کارتھکیان ،سی بی آئی کے سابق آئی جی جناب پی ایم نائر ،حکومت ہند کے سینئر افسروں کے علاوہ فلم صنعت کے شراکتداروں نے بھی فلم کی نمائش میں شرکت کی۔جناب نامبی نارائنن کی زندگی کی تحریک دینے والی کہانی پر بننے والی فلم کی اسکرپٹ ،ایڈیٹنگ اور ایکٹنگ کو ناظرین کی طرف سے زبردست ستائش ملی ہےاور اسے دکھائے جانے کو بے حد پسند کیا گیا ہے۔
اس موقع پر اظہار خیال کرتے ہوئے جناب آر مادھون نے کہا کہ یہ فلم آئی ٹی کے شعبوں اور خلاء میں ہندوستان کی تکنیکی صلاحیت کا ایک جشن ہے ۔یہ فلم ماسٹر نامبی نارائن کو ایک خراج ہے،جن کا وکاس انجن کبھی بھی ناکام نہیں ہوا۔اس میں انسانی وسائل کی مہارت اور سائنسی مہارت سے متعلق دنیا کے لئے ہندوستان کی سافٹ پاور ہنر مندی کے سیٹس کے پیغام سے آگاہ کیا گیا ہے۔
راکٹری : دی نامبی افیکٹ آنے والی ایک ایسی ہندوستانی بایو گرافیکل ڈرامہ فلم ہے جو ایک سچے سائنسداں نارائنن کی زندگی پر مبنی ہے،جو ہندوستانی خلائی تحقیق کی تنظیم کے سابق سائنسداں اور ایرو اسپیس انجینئر تھے جن پر 1994 میں جاسوسی کا الزام تھا ۔ راکٹری : دی نامبی افیکٹ کا عالمی پریمیئر 75 ویں کانس فلم فیسٹول کے دوران ہوا تھا ۔کانس فلم فیسٹول میں اس فلم کو کافی سراہا گیا تھا۔
اس موقع پر اظہار خیال کرتے ہوئے اطلاعات و نشریات کے سکریٹری جناب اپوروا چندر نے کہا کہ اس فلم کو نہ صرف زبردست پکڑ حاصل ہے بلکہ یہ ناظرین کے دلوں کو بھی چھوتی ہے۔انہوں نے مزید کہا کہ یہ فلم جناب نامبی نارائنن سمیت ہزاروں سائنسدانوں کو خراج تحسین پیش کرتی ہے۔جنہوں نے ہندوستان کے خلائی پروگرام کی حصولیابی کے لئے اپنی پوری زندگی وقف کردی ہے۔
سی بی آئی کے سابق آئی جی جناب پی ایم نائر نے کہا کہ فلم کافی دلچسپ اور تفریح بھری ہے اور بہت زیادہ مانع خیز ہے۔اس کے علاوہ یہ فلم دلکش بھی ہے۔ انہوں نے مزید کہا کہ یہ سائنس ،ٹیکنالوجی اور اموشن جذبات کا ایک مکمل اشتراک ہے۔ اس فلم کا نہ صرف ہندوستان میں بلکہ پوری دنیا میں خیر مقدم کیا جائے گا۔
اس فلم کی فوٹو گرافی ہندوستان،جارجیا،روس ،سربیااور فرانس سمیت بہت سے ملکوں میں کی گئی ہے۔ فلم کی شوٹنگ بیک وقت تامل، ہندی اور انگریزی زبانوں میں کی گئی تھی اور اسے تیلگو، ملیالم اور کنڑ زبانوں میں ڈب کرکے ریلیز کیا جائے گا۔ یہ فلم یکم جولائی 2022 کو دنیا بھر کے تھیٹر میں ریلیز ہونے والی ہے۔
سائنس اور ٹیکنالوجی کی وزارت
آندھراپردیش کے بنیادی سطح کے جدت طراز پائیدار اور بچوں کے لئے مناسب لکڑی کے کھلونوں کے ختم ہوتے ہوئے فن کو بحال کررہے ہیں
جناب سی وی راجو، جو کی آندھراپردیش کے وشاکھاپٹنم میں ایٹی کو پکا گاؤں کے رہنے والے ہیں، ایٹی کو پکا کھلونوں کی تیاری کے روایتی طریقے کو محفوظ کررہے ہیں جو کہ اس گاؤں کی قابل قدر وراثت ہے ، اور قدرتی رنگوں کا استعمال کرتے ہوئے اسطرح کی ڈائی ٹیکنالوجی تیار کررہے ہیں جو زیادہ وقت تک کام کرے۔
انھوں نے عصری کھلونوں کی ایک قسم فروغ دی ہے جس کے لئے ہندوستان میں اور بیرون ملک مارکیٹ بتدریج ابھررہی ہے۔ ایٹی کو پکا کھلونوں پر ان کے کاموں سے مقامی کھلونوں کا کھویا ہوا وقار اور اہمیت بحال ہونے لگی ہے ۔ جناب راجو کو یہ اعزاز حاصل ہے کہ وزیر اعظم نریندر مودی نے اپنے 68 ویں من کی بات نشر یئے میں ان کی تعریف کی۔
غیر ضرر رساں پینٹ اور قدرتی رنگوں کے استعمال سے لکڑی کے کھلونے بنانے کا یہ فن جنوبی ہند کے ایٹی کو پکا گاؤں کی فنکار برادری کی پہچان ہے۔
جناب سی وی راجو نے پیڑپودوں سے ملنے والے رنگوں کی کھوج کی جو پیڑ پودوں کی جڑوں، تنوں،چھال،ٹہنیوں،پتوں اور بیجوں سے حاصل کئے جاتے ہیں۔ جناب راجو نے دستکاروں اور کاریگروں کی ایک امداد باہمی تنظیم قائم کی جس کا نام پدماوتی ایسوسیٹس ہے۔ اس کا مقصد یہ ہے کہ اختراعی رنگ مناسب مارکیٹوں کی مقامی روایات کو فروغ دے کر ، نئے اوزار تیار کرکے نئی ٹیکنالوجیز استعمال کرکے اس کام کو آگے بڑھایا۔
نیشنل انوویشن فاؤنڈیشن  نے جو کہ حکومت ہند کے محکمہ سائنس وٹیکنالوجی  کا ایک خودمختار ادارہ ہے، جناب راجو کی ان کوششوں میں مختلف طریقوں سے مدد کی ہے جس میں مائیکرو ونیچرانویشن فنڈ کے ذریعہ مالی امداد اور ایک کمیونٹی لیب کا قیام بھی شامل ہے۔
ان کھلونوں کو عصری تقاضوں پر پورا اتارنے کے لئے اسطرح کے ڈیزائن تیار کئے گئے ہیں جو بچوں کی ضرورت اور پسند کے مطابق ہوں۔ کھلونوں کے علاوہ خواتین کے استعمال کی مصنوعات مثلا چوڑیاں،بندے، بالوں کے کلپ، ہیئرپن اور عبارت کی اشیاء مثلا موم بتیاں، اگربتی اسٹینڈ، گھنٹیاں اور گھریلو استعمال کی اشیاء مثلا چھوٹے پیالے، برتن، خلال اور لکھنے پڑھنے کا سامان مثلا پین کا اسٹینڈ، پنسل کیپ، شارپنر وغیرہ سے اس جانب تنوع آیا ہے۔
ایٹی کو پکا کھلونے چکنی سطح والے اور قدرتی رنگو سے رنگے ہوئے ہوتے ہیں۔ اس وجہ سے یہ بہت چھوٹے بچوں کے لئے بھی محفوظ ہیں۔ اسے دھیان میں رکھتے ہوئے جناب سی وی راجو روایتی طرز پر ہی کام کرتے ہیں۔ اس کے علاوہ انھوں نے مقامی کاریگروں اور دستکاروں کو روزگار فراہم کیا ہے۔
وقت گزرنے کے ساتھ جڑی بوٹیوں والے ڈائی کی مانگ بڑھنے لگی ہے جس سے کاریگروں کو آسانی ہوئی ہے۔
جناب وی سی راجو کو سابق صدر جمہوریہ ڈاکٹر اے پی جے عبدالکلام نے NIF کے دوسالہ نیشنل گراس روٹ انوویشن اینڈ آؤٹ اسٹینڈنگ ٹریڈیشنل نالج ایوارڈ سے سرفراز کیا تھا۔ 2018 میں انھیں راشٹرپتی بھون کے زیر اہتمام انوویشن اسکالروں ریزیڈینس پروگرام کے پانچویں بینچ میں شامل ہونے کے لئے مدعو کیا گیا تھا۔ انھوں نے اختراع اور صنعت کے سالانہ فیسٹویلمیں بھی حصہ لیا جو بنیادی سطح کے اختراع کاروں کو اپنی جدت طرازی کا مظاہرہ کرنے کے لئے سب سے بڑا پلیٹ فارم ہے اور اس کا اہتمام راشٹرپتی بھون کے زیر انتظام NIF اور DST کرتی ہے۔
مریز تفصیلات کے لئے برائے مہربانی تشار گرگ سے رابطہ کریں۔
کابینہ
کابینہ نے مالدیپ کے ادو شہر میں بھارت کا نیا قونصلیٹ جنرل کھولنے کی منظوری دی
نئی دہلی،25/مئی2021،
وزیراعظم جناب نریندر مودی کی صدارت میں مرکزی کابینہ نے 2021 میں مالدیپ کے شہر ادو میں بھارت کانیا قونصلیٹ جنرل کھولنے کی منظوری دی ہے۔
بھارت اور مالدیپ نسلی، لسانی، ثقافتی، مذہبی اور تجارتی رشتے مشترک کرتے ہیں اور یہ روابط کافی قدیم ہیں۔ مالدیپ بھارتی حکومت کے ‘پڑوسی پہلے کی پالیسی’ اور ‘ساگر’ کے ویژن میں اہم مقام رکھتا ہے۔
ادو شہر میں قونصلیٹ جنرل کے کھلنے سے مالدیپ میں بھارت کی سفارتی موجودگی کو تقویت ملے گی اور یہ موجودہ اور خواہش کے مطابق روابط کے لیے موزوں ہوگا۔
وزیراعظم جناب نریندرمودی اور صدر صالح کی قیادت میں دوطرفہ رشتے کو حاصل ہونے والی تحریک اور توانائی غیرمعمولی سطح پر پہنچ گئی ہے۔
یہ نمو اور ترقی یا ‘سب کا ساتھ- سب کا وکاس’ کی ہماری قومی ترجیحات کے لیے بھی دور اندیشی پر مبنی قدم ہے۔ بھارت کی سفارتی موجودگی میں اضافہ کرے گی اور اس کے ساتھ ساتھ بھارتی کمپنیوں کے لیے بازار تک رسائی فراہم کرے گی اور اشیا اور خدمات کی بھارتی برآمدات کو مستحکم کرے گی۔ اس سے گھریلو پیداوار اور خود کفیل یا آتم نربھر بھارت کے ہمارے مقصد کے مطابق روزگار میں اضافے پر براہ راست اثر پڑے گا۔
۔۔۔۔۔۔۔۔۔۔۔
U-4810
ش ح۔ ف ا۔ ت ع۔
(
امور داخلہ کی وزارت
وزیر اعظم جناب نریندر مودی کے ذریعے پارلیمنٹ کی نئی عمارت کے افتتاح کے موقع پر امور داخلہ اور امداد باہمی کے مرکزی وزیر جناب امت شاہ نے ملک کے شہریوں کو مبارکباد دی
وزیر اعظم جناب نریندر مودی جی نے آج پارلیمنٹ کی نئی عمارت کو قوم کو وقف کیا ہے، یہ عمارت صرف لوگوں کی آرزوؤں کے پورا ہونے کی جگہ نہیں ہے بلکہ امرت کال کے دوران ہر شعبے میں بہتری کی جانب ہندوستان کے سفر کی شروعات کی جگہ بھی ہے
امور داخلہ اور امداد باہمی کے مرکزی وزیر نے پارلیمنٹ کی نئی عمارت کی تعمیر کے ملک کے خواب کو ریکارڈ وقت میں پورا کرنے والے شرم یوگیوں کی محنت کے لیے بھی شکریہ ادا کیا
وزیر اعظم جناب نریندر مودی جی کے ذریعے پارلیمنٹ ہاؤس میں سینگول نصب کرنے سے ہندوستان کی ثقافتی وراثت اور اس کے موجودہ دور کے درمیان پل کی تعمیر ہوئی ہے
یہ ہندوستان کی آئندہ نسلوں کو ہماری شاندار وراثت میں حقیقت پسندی کی خوبیوں کی اہمیت کے بارے میں یاد دلاتا رہے گا
وزیر اعظم جناب نریندر مودی جی کے ذریعے پارلیمنٹ کی نئی عمارت کے افتتاح کے موقع پر امور داخلہ اور امداد باہمی کے مرکزی وزیر جناب امت شاہ نے ملک کے شہریوں کو مبارکباد دی۔ ٹویٹس کے ذریعے جناب امت شاہ نے کہا کہ ’’وزیر اعظم جناب نریندر مودی جی نے پارلیمنٹ کی نئی عمارت کو قوم کو وقف کیا ہے۔‘‘ انہوں نے کہا کہ ’’یہ عمارت صرف لوگوں کی آرزوؤں کے پورا ہونے کی جگہ نہیں ہے بلکہ امرت کال کے دوران ہر شعبے میں بہتری کی جانب ہندوستان کے سفر کی شروعات کی جگہ بھی ہے۔‘‘
امور داخلہ اور امداد باہمی کے مرکزی وزیر نے پارلیمنٹ کی نئی عمارت کی تعمیر کے ملک کے خواب کو ریکارڈ وقت میں پورا کرنے والے شرم یوگیوں کی محنت کے لیے بھی ان کا شکریہ ادا کیا۔
جناب امت شاہ نے کہا کہ ’’وزیر اعظم جناب نریندر مودی جی کے ذریعے پارلیمنٹ ہاؤس میں سینگول نصب کرنے سے ہندوستان کی ثقافتی وراثت اور اس کے موجودہ دور کے درمیان پل کی تعمیر ہوئی ہے۔‘‘ انہوں نے کہا کہ ’’یہ ہندوستان کی آنے والی نسلوں کو ہماری شاندار ثقافت میں حقیقت پسندی کی خوبیوں کی اہمیت کے بارے میں یاد دلاتا رہے گا۔‘‘